Desenes de bombers catalans han acudit a l'hospital de la Creu Roja de Brussel·les per donar sang, com a agraïment al país per haver acollit el Govern de Catalunya a l'exili. Els bombers han acudit amb l'uniforme de feina, després de participar en la manifestació Omplim Brussel·les.

Grups de bombers també han fet accions similars a hospitals de Catalunya. Els Bombers han acudit a la manifestació de la capital comunitària amb màscares de color blanc amb una tira de cinta vermella que els tapava els llavis, reclamant llibertat d'expressió.